

**Bonyhád Város Önkormányzata**

**ELŐTERJESZTÉS**

Bonyhád Város Önkormányzata Képviselő- testületének 2016. január 28-i

rendes/rendkívüli testületi ülésére

|  |  |
| --- | --- |
| Tárgy: | A nemzetiségi önkormányzatokkal kötött együttműködési megállapodás felülvizsgálata |
| Előterjesztő: | Dr. Puskásné dr. Szeghy Petra jegyző |
| Előterjesztést készítette: | Márton Antal |
| Előterjesztés száma: | 3. sz. |
| Előzetesen tárgyalja: | Pénzügyi Ellenőrző és Gazdasági Bizottság  Bonyhádi Német Önkormányzat  Roma Nemzetiségi Önkormányzat |
| Melléklet: | 2 db együttműködési megállapodás |
| Az előterjesztés a jogszabályi feltételeknek megfelel: | Dr. Erményi Gyula aljegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

Bonyhád Város Önkormányzata Képviselő-testülete a Bonyhádi Német Önkormányzattal és Bonyhád Város Roma Nemzetiségi Önkormányzatával új együttműködési megállapodást kötött 2015. február 1-jén.

A szerződés szerint a felek megállapodásban rögzítették a nemzetiségi önkormányzat helyiséghasználatával, a nemzetiségek jogairól szóló 2011. évi CLXXIX. törvény (továbbiakban: Nt.) 80.§ (1) bekezdésében meghatározott önkormányzati működési feltételek biztosításával kapcsolatos feladatok ellátásának, a költségvetés elkészítésének, jóváhagyásának eljárási rendjével és a költségvetési gazdálkodással, az információs és adatszolgáltatási, a beszámolási kötelezettség teljesítésével, valamint a nyilvántartási tevékenységgel, illetve a vagyonkezeléssel összefüggő szabályokat.

Az Nt. 80.§ (2) bekezdése valamint az együttműködési megállapodás egyaránt előírja, hogy a nemzetiségi önkormányzatokkal kötött megállapodást minden év január 31. napjáig felül kell vizsgálni és amennyiben szükséges, a felek javaslatot tesznek a módosításra.

A nemzetiségi önkormányzatok felülvizsgálták a megállapodást és egyikük sem tett javaslatot annak módosítására.

A megkötött együttműködési megállapodásokra irányadó jogszabályi előírások nem változtak, ezért módosításuk ezen okból sem szükséges.

Mindezek alapján kérem a Tisztelt Képviselő-testületet, hogy a következő határozati javaslatot elfogadni szíveskedjék!

Határozati javaslat:

Bonyhád Város Önkormányzatának Képviselő-testülete a nemzetiségek jogairól szóló 2011. évi CLXXIX. törvény 80.§-ában foglaltak alapján a Bonyhádi Német Önkormányzattal valamint a Bonyhád Város Roma Nemzetiségi Önkormányzattal korábban létrejött és a 9/2015. (I. 29.) illetve 10/2015 (I. 29.) számú határozatával elfogadott együttműködési megállapodásokat a nemzetiségek jogairól szól törvény 80.§ (2) bekezdésében foglaltaknak megfelelően - a nemzetiségi önkormányzatokkal egyeztetve - felülvizsgálta és a megállapodások változatlan tartalommal történő fenntartását jóváhagyja.

Határidő:2016. február 15.

Felelős: Filóné Ferencz Ibolya polgármester

Végrehajtásért felelős: dr. Erményi Gyula aljegyző

Bonyhád, 2016. január 15.

dr. Puskásné dr. Szeghy Petra

jegyző